ศบค. รายงานผู้ติดเชื้อโควิด-19 วันนี้ 2,331 ราย เสียชีวิต 40 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 2,331 ราย ผู้ป่วยยืนยันสะสม 204,595 ราย หายป่วยเพิ่ม 4,947 ราย รวมหายป่วยแล้ว 167,665 ราย รักษาตัวอยู่ที่โรงพยาบาล 35,405 ราย เป็นผู้ป่วยอาการหนัก 1,306 ราย, ใส่เครื่องช่วยหายใจ 364 ราย เสียชีวิตเพิ่ม 40 คน ผู้เสียชีวิตสะสมรวม 1,525 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 16 มิถุนายน 2564 จำนวน 175,732 ราย โดยผู้ติดเชื้อที่เพิ่มขึ้น 2,331 ราย เป็นผู้ที่ติดเชื้อในประเทศ 2,276 ราย จากระบบเฝ้าระวังและบริการ 1,814 ราย, จากการค้นหาเชิงรุกในชุมชน 462 ราย, จากเรือนจำ 26 ราย โดยเป็นการตรวจซ้ำกลุ่มที่ไม่พบเชื้อก่อนหน้านี้, ติดเชื้อจากต่างประเทศ 29 ราย เดินทางมาจาก ซาอุดิอาระเบีย 1 ราย, สหรัฐอเมริกา 1 ราย, สหราชอาณาจักร 1 ราย, กัมพูชา 26 ราย โดยในจำนวนนี้เป็นการข้ามด่านผ่านช่องทางธรรมชาติแบบผิดกฎหมายถึง 12 ราย ส่วนผู้ได้รับวัคซีนเข็มแรกสะสม 4,948,227 ราย, ผู้ได้รับวัคซีนเข็มที่ 2 แล้ว 1,832,589 รายผู้ที่เสียชีวิตทั้ง 40 รายวันนี้ เป็นชาย 24 คน หญิง 16 คน อายุระหว่าง 34 ถึง 90 ปี เป็นผู้เสียชีวิตในกรุงเทพฯ 20 คน โรคประจำตัวที่เป็นปัจจัยเสี่ยงต่อความรุนแรงของโรค ได้แก่ ความดันโลหิตสูง เบาหวาน ไขมันในเลือดสูง โรคหัวใจ โรคไต โรคปอด ส่วนปัจจัยเสี่ยงต่อการติดเชื้อ ยังคงเป็นบุคคลในครอบครัว เพื่อนร่วมงาน เดินทางไปในพื้นที่เสี่ยง และอาศัยอยู่ในพื้นที่เสี่ยง